gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3671, del 21-01-2000 (2000/107)

RESOLUCIÓ de 29 de desembre de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 63.213.633,00 euros, emissió de 29 de desembre de 1999.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/107


Data del document
:   29-12-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * deute públic
    * hisenda regional

RESOLUCIÓ de 29 de desembre de 1999, de l'Institut Valencià de Finances, per la qual anuncia l'emissió de pagarés de la Generalitat per un import de 50.146.769,00 euros, emissió de 29 de desembre de 1999. [2000/M107]
  
El Conveni de Col·laboració del Programa d'Emissió de Pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 22.663.196,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import adjudicat Import adjudicat
  
 (euros) (PTA)
  
3 mesos 69.717.325,00 2.309.982.426
  
6 mesos 564.000,00 35.172.505
  
València, 29 de desembre de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3741, del 03-05-2000 (2000/3113)

Informació pública de la modificació puntual de les normes subsidiàries Almirall Cervera-Vinaròs-Orpesa.
--------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3113


Organisme emissor
:   Ajuntament de Moncofa

Tipus de document
:   Anunci

Informació pública de la modificació puntual de les normes subsidiàries Almirall Cervera-Vinaròs-Orpesa. [2000/F3113]
  
Seguint els preceptes de la Llei Reguladora de l'Activitat Urbanística, amb el vistiplau del Ple, segons l'acta de data 30 de març de 2000, se sotmet a informació pública per període d'un mes, anunciat en el Diari Oficial de la Generalitat Valenciana i en un diari no oficial d'àmplia difusió a la localitat, l'expedient de modificació puntual de les normes subsidiàries Almirall Cervera-Vinaròs-Orpesa.
Diari Oficial de la Generalitat Valenciana


Sumari del DOGV 3758, del 26-05-2000 (2000/3986)

Notificació de l'expedient número H030141005. Iniciació de cancel·lació.
------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3986


Organisme emissor
:   Conselleria d'Economia i Hisenda

Tipus de document
:   Anunci

Notificació de l'expedient número H030141005. Iniciació de cancel·lació. [2000/S3986]
  
S'ha intentat la notificació expressa a la senyora Carmen Straatman Cisneros, en l'únic domicili conegut de carrer General Lacy, cantonada a Pintor Cabrera, núm. 8, d'Alacant, i com que no s'ha pogut practicar, en virtut del que disposa l'article 59.4 de la Llei 30/1992, de 26 de novembre, Reguladora del Procediment Administratiu, per mitjà d'aquest anunci, es procedeix a notificar a la interessada la iniciació d'expedient de cancel·lació de la inscripció en el Registre d'Establiments Autoritzats per a la Instal·lació de Màquines Recreatives i d'Atzar, número G997146312, corresponent a l'establiment denominat Cervecería Las Cañas, situat al carrer General Lacy, núm. 10, d'Alacant, per la falta de manteniment dels requisits o pressupòsits que li serviren de base, causa de cancel·lació que recull l'últim paràgraf de l'apartat 1 de l'article 35 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar,
  
També es concedeix a la interessada tràmit d'audiència en aquest expedient, d'acord amb el que preveu l'article 84 d'aquesta Llei de Procediment Administratiu, a fi que efectue les al·legacions que estime oportunes al seu dret, en el termini de quinze dies hàbils comptats a partir de la publicació d'aquest edicte.
  
Transcorregut aquest termini, es procedirà a la resolució de l'expedient.
  
I perquè servisca de notificació s'expedeix aquest edicte.
Diari Oficial de la Generalitat Valenciana


Sumari del DOGV 3903, del 22-12-2000 (2000/9562)

RESOLUCIÓ de 19 d'octubre de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I (article 10) en el programa pressupostari 322.20 Formació Professional Ocupacional per import de tres milions cinc-centes vuitanta-una mil cent sis pessetes (3.581.106 PTA). Exp. 13.029/2000/217.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9562


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 19 d'octubre de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I (article 10) en el programa pressupostari 322.20 Formació Professional Ocupacional per import de tres milions cinc-centes vuitanta-una mil cent sis pessetes (3.581.106 PTA). Exp. 13.029/2000/217. [2000/X9562]
  
A fi de dotar pressupostàriament les actuacions derivades del compliment de dues sentències judicials dictades pel Jutjat Social núm. 5 d'Alacant, es proposa transferir crèdit del capítol II al capítol I en el programa pressupostari 322.20 Formació Professional Ocupacional per import de 3.581.106 pessetes.
  
En aquest sentit i en virtut del que disposen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza la minoració de crèdit en l'aplicació pressupostària 39.13.324.67.5 per un import de 3.581.106 pessetes.
  
Segon
  
S'autoritza l'augment del crèdit en l'aplicació pressupostària 51.36.212.89.09 per un import de 3.581.106 pessetes.
  
València, 19 d'octubre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3675, del 27-01-2000 (2000/500)

Rectificació de l'error advertit en la memòria valorada d'adequació d'una zona d'acampada en el Vedat entre el carrer de Villanueva de la Reina i el barranc.
-------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/500


Organisme emissor
:   Ajuntament de Torrent

Tipus de document
:   Anunci

Rectificació de l'error advertit en la memòria valorada d'adequació d'una zona d'acampada en el Vedat entre el carrer de Villanueva de la Reina i el barranc. [2000/S500]
  
L'Alcaldia per Decret número 2.497, de data 19 de novembre de 1999, ha procedit a la rectificació de l'error advertit en la memòria valorada d'adequació d'una zona d'acampada en el Vedat entre el carrer de Villanueva de la Reina i el barranc, pel que fa a la determinació de la quantia del pressupost, consistent en que, on diu:
  
«el pressupost total del qual ascendeix a la quantitat de 768.384 pessetes»;
  
Ha de dir:
  
«el pressupost total del qual ascendeix a la quantitat de 768.384 pessetes en concepte d' "annex valoració" i a la quantitat de 7.160.297 pessetes, en concepte de "moviment de terres", "material vegetal", "material divers" i "mobiliari"».
  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, sense perjudici que es puga exercir qualsevol altre que s'estime oportú.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, es podrà interposar potestativament recurs de reposició davant aquest òrgan autor de l'acte, en el termini d'un mes, comptador a partir de l'endemà de la recepció d'aquesta notificació.
Diari Oficial de la Generalitat Valenciana


Sumari del DOGV 3794, del 17-07-2000 (2000/5710)

Expedient número 35/2000. Adjudicació dels serveis administratius de preparació i ordenació d'expedients i la seua corresponent mecanització en els serveis territorials de la Conselleria d'Economia i Hisenda a Alacant.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5710


Data del document
:   05-07-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Expedient número 35/2000. Adjudicació dels serveis administratius de preparació i ordenació d'expedients i la seua corresponent mecanització en els serveis territorials de la Conselleria d'Economia i Hisenda a Alacant. [2000/X5710]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Secretaria General
  
c) Número d'expedient: 35/2000
  
2. Objecte del contracte
  
a) Tipus de contracte: serveis.
  
b) Descripció de l'objecte: serveis administratius de preparació i ordenació d'expedients i la mecanització corresponent en els serveis territorials de la Conselleria d'Economia i Hisenda a Alacant.
  
c) Lot:
  
d) Butlletí o diari oficial i data de publicació de l'anunci de licitació. DOGV núm. 3.749, de data 15.05.2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 27.364.092 de pessetes (300.506,05 euros).
  
5. Adjudicació
  
a) Data: 02.06.2000.
  
b) Contractista: Getronics Grup CP, SL (abans Grupo Control Presupuestario, SL).
  
c) Nacionalitat: espanyola.
  
c) Import d'adjudicació: 91.723.876 de pessetes (300.506,05 euros).
Diari Oficial de la Generalitat Valenciana


Sumari del DOGV 3749, del 15-05-2000 (2000/3258)

Rotlle d'apel·lació número 644/1999. Cèdula de notificació.
-----------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/3258


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 644/1999. Cèdula de notificació. [2000/Q3258]
  
La Secció Sisena de l'Audiència Provincial de València ha dictat, en el rotlle d'apel·lació número 644/1999, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 235
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 9 de març de 2000
  
La Secció Sisena de l'Audiència Provincial de València, integrada per les persones anotades al marge i sent-ne ponent Carolina del Carmen Castillo Martínez, ha vist aquest recurs d'apel·lació interposat contra la sentència de 3 de març de 1998, dictada en les actuacions del judici executiu número 522/1996, tramitades pel Jutjat de Primera Instància número 1 de Sueca.
  
Han sigut parts en el recurs, com a apel·lants, els demandats Juan Carlos Fuertes Martínez, representat per la procuradora dels tribunals María Nieves Bello Pons i sota la direcció lletrada d'Amparo Colomina Pellicer, i Marcos Fuertes Martínez, representat per la procuradora dels tribunals María Gutiérrez Cubells i sota la direcció lletrada de Juan Carlos Monedero Cariñana, i com a apel·lats, la demandant Neumáticos Michelín, SA, representada pel procurador dels tribunals Luis Muñoz Álvarez i sota la direcció lletrada de Javier Mata Vázquez, i els demandats Fuermar, SA, i Juan Francisco Javier Fuertes Martínez (incompareguts).
  
Decisió
  
1. Desestimem els recursos d'apel·lació interposats pel senyor Juan Carlos Fuertes Martínez i el senyor Marcos Fuertes Martínez.
  
2. Confirmem la sentència d'instància.
  
3. Imposem les costes d'aquesta alçada als recurrents.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Fuermar, SL, i el senyor Juan Francisco Javier Fuertes Martínez.
Diari Oficial de la Generalitat Valenciana


Sumari del DOGV 3821, del 24-08-2000 (2000/6921)

Informació pública del pla parcial de millora i de l'avantprojecte reformat d'urbanització del programa d'actuació integrada del SUNPIN de Villavieja.
------------------------------------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6921


Organisme emissor
:   Ajuntament de Villavieja

Tipus de document
:   Anunci

Informació pública del pla parcial de millora i de l'avantprojecte reformat d'urbanització del programa d'actuació integrada del SUNPIN de Villavieja. [2000/X6921]
  
L'Ajuntament en ple, de data 27 de juliol de 2000, va acordar sotmetre a tràmit d'informació pública el pla parcial de millora i avantprojecte reformat de la urbanització del programa d'actuació integrada del SUNPIN de Villavieja presentat per l'urbanitzador, la mercantil Hermanos Ventura SL.
  
A tenor del que disposa l'article 52, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública el pla parcial de millora i l'avantprojecte reformat de la urbanització en l'àmbit del programa d'actuació integrada del SUNPIN de Villavieja, per un termini de vint dies hàbils contats a partir del següent a la publicació del present anunci en el Diari Oficial de la Generalitat Valenciana.
  
Durant aquest termini qualsevol persona podrà comparèixer a la Secretaria de l'Ajuntament, per a consultar la documentació i presentar les al·legacions que es consideren oportunes.
Diari Oficial de la Generalitat Valenciana


Sumari del DOGV 3862, del 23-10-2000 (2000/8398)

RESOLUCIÓ de 19 d'octubre de 2000, de la Universitat Politècnica de València, per la qual es publiquen les llistes definitives d'admesos i exclosos i la data, l'hora i el lloc del primer exercici de les proves selectives d'accés al grup D, sector d'administració general, auxiliars administratius, al campus de la localitat d'Alcoi, pel sistema de concurs oposició lliure (convocatòria de 30 de març de 2000, DOGV núm. 3.738, de 27 d'abril de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3862

Data del DOGV
:   23-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8398


Organisme emissor
:   Universitat Politècnica de València

Tipus de document
:   Resolució

RESOLUCIÓ de 19 d'octubre de 2000, de la Universitat Politècnica de València, per la qual es publiquen les llistes definitives d'admesos i exclosos i la data, l'hora i el lloc del primer exercici de les proves selectives d'accés al grup D, sector d'administració general, auxiliars administratius, al campus de la localitat d'Alcoi, pel sistema de concurs oposició lliure (convocatòria de 30 de març de 2000, DOGV núm. 3.738, de 27 d'abril de 2000). [2000/8398]
  
Finalitzat el termini d'esmena d'errors per a participar en les proves selectives de personal per a cobrir 2 llocs vacants del grup D, sector d'administració general, auxiliars administratius, al campus de la localitat d'Alcoi, pel sistema de concurs oposició lliure i de conformitat amb el que disposa la base quarta de la Resolució de 30 de març de 2000 (DOGV núm. 3.738, de 27 d'abril de 2000), per la qual es convoquen aquestes proves selectives, aquest Rectorat resol:
  
Primer
  
Publicar la llista definitiva d'admesos i exclosos, amb expressió de les causes de la no admissió, tal com figura en l'annex I d'aquesta resolució, així com convocar els aspirants admesos a la realització del primer exercici que tindrà lloc el dia 18 de novembre de 2000, a les 10:30 hores
  
En la mateixa llista d'admesos apareix l'aula on haurà d'acudir cadascun dels opositors, així com la indicació d'on estan situades aquestes aules.
Diari Oficial de la Generalitat Valenciana


Sumari del DOGV 3899, del 18-12-2000 (2000/9733)

Rotlle d'apel·lació número 1.022/1999. Cèdula de notificació.
-------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9733


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.022/1999. Cèdula de notificació. [2000/Q9733]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.022/1999, que prové del judici verbal número 62/1997, del Jutjat de Primera Instància número 2 de Carlet, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 626/2000
  
- Presidenta: María Carmen Escrig Orenga
  
- Magistrats:
  
· Gonzalo Caruana Font de Mora
  
· Antonio Pardo Llorens
  
València, 8 de setembre de 2000
  
La Secció Novena de l'Audiència Provincial de València, sent-ne ponent Antonio Pardo Llorens, ha vist aquest rotlle d'apel·lació número 1.022/1999, que prové de les actuacions de judici verbal civil promogudes davant del Jutjat de Primera Instància número 2 de Carlet, amb el número 62/1997, entre les parts; d'una, com a demandant apel·lant, Pelayo, Mutua de Seguros, representat per la procuradora Sin Sánchez, i d'una altra, com a demandats apel·lants, el senyor Cándido Campo Cuscullana i Winterthur, representats pel procurador Muñoz Álvarez, i, com a demandats apel·lats, el senyor Enrique Roig Trulenque, Aegon, SA, i el senyor Gumersindo Fernández Fernández, sobre reclamació de quantitat, en virtut del recurs d'apel·lació interposat pels demandats esmentats adés.
  
Decisió
  
Que, amb la desestimació del recurs d'apel·lació plantejat contra la sentència dictada per la jutgessa de Primera Instància número 2 de Carlet, en les actuacions de judici verbal número 62/1997, confirmem aquesta.
  
Condemnem els apel·lants a pagar les costes generades en aquesta alçada.
  
Notifiqueu aquesta resolució, que té caràcter de ferma, a les parts, i amb un certificat literal d'aquesta i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem ».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Gumersindo Fernández Fernández, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.